《皇雅十首 其六 帝籍》
宋代·尹洙

帝籍于郊，典仪具陈。务农以训，供祀以勤。祀在于诚，匪勤于人。

训农以实，匪训以文。帝谨二物，乃躬乃亲。公侯卿士，暨厥庶民。

千甸有制，饬哉惟寅。

帝赉高年，式宴且喜。种种黄发，族立而议。我生艰难，暴乱以继。

耳狃金鼓，目狎戎器。皇其我图，亲讲农事。有子有孙，力田孝悌。

鼓舞至仁，薰焉如醉。

作者简介：尹洙（1001~1047年），字师鲁，河南府洛阳（今河南洛阳市）人。北宋时期大臣、散文家。天圣二年，考中进士，授正平主簿，迁河南户曹，选为馆阁校勘，迁太子中允。交好范仲淹，累贬经略判官。后期，迁右司谏、渭州知州、兼领泾原路经略公事，因事再贬均州酒税。庆历七年，去世，私谥河南先生。提倡古文运动，著有《河南先生文集》、《五代春秋》等传于世。